सब से पहले तो यह जान लें कि आप की बेटी एक बदलाव के दौर से गुजर रही है. ऐसे में अकेले रहना, नईनई चीजों के बारे में जानना, पेरैंट्स से ज्यादा दोस्तों से हर बात शेयर करना आम बात है. आप चाहती हैं कि आप की बेटी मोबाइल, टीवी, इंटरनैट पर कम समय व्यतीत करे तो इस के लिए आप ज्यादा रोकटोक करने के बजाय, उस का इन चीजों के प्रयोग के लिए समय निर्धारित कर दें. उस के साथ नजदीकी बढ़ाने के लिए उस से एक दोस्त की तरह बात करें, उस के दोस्तों के साथ भी दोस्ताना व्यवहार रखें. उस के साथ अपने टीनएज अनुभव शेयर करें. आप के प्यार व अपनेपन से वह आप के नजदीक आएगी और आप के प्रति उस का चिड़चिड़ापन व रूखा व्यवहार भी दूर होगा.